  Майя Бывальцева 23-тӥ инвожолы Удмуртиын эшшо 22 адями выль коронавирус инфекциен черлаз. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висьыны усемъёс пӧлын Можгаысь вить адями, Ижкарысь, Сарапулысь, Сарапул но Дэри ёросъёсысь быдэн куинь адями. Воткаын, Глазкарын, Вавож, Кизнер, Пичич Пурга ёросъёсын быдэн одӥг учыр пусъемын. Эмчиос эшшо 41 адямиез йӧнатӥзы Та дырлы Удмуртиын коронавирус инфекциен черлан 1 сюрс 294 учыр лабораториосын зэматэмын. 861 адями йӧназ, 25 мурт улонысь кошкиз. Тулыспалысен элькунысь лабораториосын 114 сюрс 779 эскеронъёс ортчытӥзы.   Тодэ вайытом, нунал азьвыл 18 адямилэсь висёнэз шараязы вал.  Тегъёс: Тазалык Ижкар висён Удмуртия коронавирус АлександрБречалов  